Kultuuriministri 06. juuli 2023. a määruse nr 7 "Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ muutmine
Vastu võetud 01.02.2024 nr 4

Määrus kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

§ 1. Kultuuriministri 06. juuli 2023. a määruse nr 7 "Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ muutmine
Kultuuriministri 06. juuli 2023. a määruses nr 7 "Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ tehakse järgmised muudatused:
1)	paragrahvi 2 lõige 2 sõnastatakse järgmiselt:
„(2) Toetuse andmisel vähese tähtsusega abina komisjoni määruse (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023) (edaspidi VTA määrus), artikli 3 mõistes, järgitakse nimetatud määruses ja konkurentsiseaduse §-s 33 sätestatut.“;
2)	paragrahvi 2 lõige 3 sõnastatakse järgmiselt:
„(3) Ühele ettevõtjale eraldatava vähese tähtsusega abi kogusumma koos varem antud vähese tähtsusega abiga ei tohi kolme aasta pikkuse ajavahemiku jooksul ületada 300 000 eurot.“;
3)	paragrahvi 8 lõike 10 punkt 7 sõnastatakse järgmiselt:
„7) kulu, mille maksumus kuludokumendil on ilma käibemaksuta alla 50 euro;“.

§ 2. Rakendussäte 
Paragrahvi 1 punkte 1 ja 2 rakendatakse tagasiulatuvalt 2024. aasta 1. jaanuarist.

Heidy Purga
minister

Kristiina Alliksaar
kantsler